กลุ่มแบงก์หนุน SET ปิดเช้ารีบาวด์ 9 จุด รับตลท.จ่อปรับเกณฑ์ฟรีโฟลตใหม่ ลุ้นบ่ายวิ่งต่อ
กลุ่มแบงก์หนุน SET ปิดเช้ารีบาวด์ 9 จุด รับตลท.จ่อปรับเกณฑ์ฟรีโฟลตใหม่ ลุ้นบ่ายวิ่งต่อ โดย
21 ม.ค. 2564

สื่อข่าวรายงานว่า ดัชนีช่วงเช้าปิดที่ระดับ 1,524.24 จุด เพิ่มขึ้น 8.52 จุด หรือ 0.56% มูลค่าการซื้อขาย 4.98 หมื่นล้านบาท 
10 หุ้นดันดัชนีเช้านี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นได้ในทิศทางเดียวกับตลาดหุ้นในภูมิภาคเอเชียที่ต่างเคลื่อนไหวในแดนบวกเป็นส่วนใหญ่ ตอบรับความคาดหวังมาตรการกระตุ้นเศรษฐกิจของสหรัฐฯวงเงิน 1.9 ล้านล้านดอลลาร์
ส่วนตลาดบ้านเราได้รับแรงหนุนจากหุ้นในกลุ่มแบงก์ที่ขึ้นนำตลาด ขานรับตลาดหลักทรัพย์ฯเตรียมปรับเกณฑ์ฟรีโฟลตใหม่ ทำให้แบงก์ขนาดใหญ่ที่มีฟรีโฟลตมากจะได้รับประโยชน์ในการเพิ่มน้ำหนักการลงทุน ขณะที่หุ้น DELTA ที่ฟรีโฟลตต่ำน้ำหนักการลงทุนจะลดลง นอกจากนี้ ผลประกอบการของ KBANK ออกมาดีกว่าตลาดคาดไว้ ทำให้เป็นแรงหนุนให้หุ้นอื่นในกลุ่มแบงก์ปรับตัวขึ้นได้ด้วย
นอกจากนี้ สถานการณ์การแพร่ระบาดไวรัสโควิด-19 ในประเทศดีขึ้นหลังจากที่วานนี้จำนวนผู้ติดเชื้อเพิ่มแค่ 50 กว่าราย และจังหวัดกาญจนบุรีเตรียมจะปลดล็อกเปิดให้เข้ามาเที่ยวในจังหวัดได้ และคาดว่าหลายจังหวัดก็จะทยอยคลายล็อกดาวน์ด้วย พร้อมให้ติดตามที่ประชุมศูนย์บริหารสถานการณ์โควิด-19 (ศบค.) ในระยะต่อไปว่าจะมีการคลายล็อกดาวน์อะไรได้บ้าง
สำหรับแนวโน้มการลงทุนในช่วงบ่ายนี้ นายศราวุธ กล่าวว่า ตลาดฯยังมีโอกาสเคลื่อนไหวในแดนบวกได้ พร้อมให้แนวรับ 1,515 จุด ส่วนแนวต้าน 1,530-1,545 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK    มูลค่าการซื้อขาย   5,844.71 ล้านบาท  ปิดที่   124.50 บาท  เพิ่มขึ้น   8.50 บาท
CBG      มูลค่าการซื้อขาย   2,828.40 ล้านบาท  ปิดที่   142.00 บาท  เพิ่มขึ้น   2.50 บาท
KTC      มูลค่าการซื้อขาย   1,786.76 ล้านบาท  ปิดที่    68.00 บาท  ลดลง    4.00 บาท
BBL      มูลค่าการซื้อขาย   1,780.09 ล้านบาท  ปิดที่   126.00 บาท  เพิ่มขึ้น   4.50 บาท
HANA     มูลค่าการซื้อขาย   1,522.94 ล้านบาท  ปิดที่    52.50 บาท  เพิ่มขึ้น   2.00 บาท